Ekteparet Adenauer i Max Bruch-Strasse 6 (1915).
Attest for borgerlig og kirkelig vielse.
**Johanna Wilhelmine Caroline Emma Adenauer** født Weyer, kortform *Emma Adenauer* (født 10. september 1880 i Köln, død 6. oktober 1916 samme sted) var Konrad Adenauers første hustru. Paret fikk tre barn; det var sønnene Konrad og Max, og datteren Ria.

Liv og virke
------------

Emma Weyer ble født som datter av Emmanuel Weyer (1836–1884), direktør i Kölner Rückversicherungsgesellschaft, og Emilie Weyer, født Wallraf (1849–1911), en søster av riksdagspresident Max Wallraf. Familien Weyer hørte til Kölns overklasse, og aktive katolikker.

Etter å ha gått på den høyere pikeskole (Lyzeum) i Köln fra 1890 til 1897, gikk Emma fra 1897 til 1898 på *Erziehungs-Anstalt der Englischen Fräulein zu Würzburg*. Det dreide seg om pikeskole (realskole) drevet av en katolsk søsterkongregasjon og som fulgte oppdragelsesidealene til dens engelske grunnlegger Mary Ward (1585–1645). Det ble undervist i kristendom, fransk, engelsk, håndarbeid og musikk. Fra 1898 til 1901 studerte hun språk med tanke på å bli lærer.

Sommeren 1901 ble hun kjent med Konrad Adenauer, i tennisklubben «Pudelnaß» («søkkvåt»), et sted det ble spilt tennis i all slags vær. Emmas kusine Ella Wahlen den senere sosialpolitiker og hustru til sosiologen Benedikt Schmittmann, hadde ført dem sammen. Hun var Konrads første kjærlighet. De ble forlovet 21. juni 1902 og giftet seg, først borgerlig 26. januar 1904, og deretter i Lindenthal kirke, 28. januar 1904.

Bryllupet ble feiret i hotell Großer Kurfürst. Deretter reiste paret på en fire ukers bryllupsreise, til Sveits, Frankrike og Italia. Paret bodde i forskjellige leiligheter i Köln, inntil de i 1911 flyttet inn i eget hus i Max Bruch-Straße 6 i Köln-Lindenthal.

Paret fikk tre barn. Konrad ble født 21. september 1906 og på samme dato i 1910, Max. Datteren Ria ble født 7. oktober 1912.

Emma Adenauer led av en ryggradsforkrumming, som etter den første fødselen skadet hennes nyrefunksjon. Dette forverret seg med årene. Hun fikk i 1916 en soppforgiftning som ifølge familien førte til hennes død. Ifølge historikeren Henning Köhler kunne denne soppforgiftningen likevel ikke føre til nyresvikten, som medførte at hun døde 6. oktober 1916, 36 år gammel.

Referanser
----------

1. ↑   referansebilde 
Heiratsurkunde Emma Weyer Konrad Adenauer-5937.jpg

[Hentet fra Wikidata]
2. 1 2 3 4 5 6  Hanns Jürgen Küsters. «Adenauer, Emma :: Konrad Adenauer». *www.konrad-adenauer.de* **(tysk)**. Arkivert fra originalen 9. juli 2017. Besøkt 25. juni 2017.
3. 1 2 3  Köhler, Henning. *Adenauer*. Propyläen. s. 46, 75. ISBN 3549054440.
4. ↑  Germany, SPIEGEL ONLINE, Hamburg,. «„Mein Gott - was Soll aus Deutschland werden?" - DER SPIEGEL 46/1961». *www.spiegel.de* **(tysk)**. Der Spiegel. Besøkt 26. juni 2017. «Der von Haus aus kleinbürgerliche Konrad Adenauer - sein Vater war erst Berufsunteroffizier, dann Justizbeamter der mittleren Laufbahn - lernte seine erste Frau Emma, geborene Weyer, im Tennisklub "Pudelnaß" kennen. Die Mutter Emmas war eine geborene Wallraf, gehörte also zur ersten Familie der Kölner Bürger-Aristokratie. Im Jahre 1904 heirateten der nahezu mittellose Assessor Adenauer und Emma Weyer.»
5. ↑  Regina Urbon: «Schwestern als Garant für die Mädchenbildung»[*død lenke*], *Mainpost*, 6. november 2016, lest 4. april 2020. Skolen var, som navnet indikerer, drevet av «Englische Fräulein» til nazistene oppløste institusjonen 12. april 1938.

Litteratur
----------

* *Deutschlands First Ladies : die Frauen der Bundespräsidenten und Bundeskanzler von 1949 bis heute* (1. utg.). Stuttgart: Deutsche Verlags-Anstalt. s. 33–62.

Eksterne lenker
---------------

* (en) Emma Adenauer – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND
 |